3.  การประกอบธุรกิจของแต่ละสายผลิตภัณฑ์

    1.  บริษัท ที.ซี.เจ เอเซีย จำกัด(มหาชน)

        1.  ลักษณะผลิตภัณฑ์หรือบริการ

ธุรกิจหลักคือ
การนำเข้าเครื่องจักรกลจากประเทศญี่ปุ่นเพื่อนำมาประกอบและปรับปรุงสภาพใหม่(Reproduction)
ให้มีสมรรถนะการทำงานสูงขึ้นใกล้เคียงกับเครื่องจักรใหม่ เช่น รถแทรกเตอร์ รถตัก รถบดถนน
รถขุด และรถเครน เป็นต้น
เครื่องจักรที่นำเข้าทุกชนิดจะได้รับการตรวจสอบคุณภาพและคัดเลือกโดยผู้แทนของบริษัท

ผลิตภัณฑ์หลักของบริษัทฯ ได้แก่ เครื่องจักรกลหนักใหม่และเครื่องจักรกลหนักปรับสภาพประเภทต่างๆ
โดยมีรายได้เป็นร้อยละ 9.49 ของรายได้รวม ซึ่งจะแบ่งเป็นเครื่องจักรกลปรับสภาพร้อยละ
55.26 และเครื่องจักรกลใหม่ร้อยละ 44.74 ดังนี้.-

2.  การตลาดและภาวะการแข่งขัน

  นโยบายและลักษณะการตลาดของผลิตภัณฑ์หรือบริการ

1.  การจำหน่ายเครื่องจักรกลใช้แล้วปรับสภาพใหม่

-   คุณภาพของสินค้าผ่านการตรวจสอบให้มีสภาพใกล้เคียงกับผลิตภัณฑ์ใหม่

-   ราคาสินค้าใกล้เคียงกับราคาตลาด

-   บริหารจัดหาสถาบันการเงินสำหรับลูกค้าที่ต้องการซื้อเงินผ่อน โดยให้ระยะเวลาในการผ่อน 2
    – 3 ปี

-   จัดบริการหลังการขายมีการรับประกันสินค้าเป็นระยะเวลา 1 เดือน

-   กรณีสินค้ามีปัญหา หลังจากได้รับแจ้งจากลูกค้า
    บริษัทจะส่งพนักงานไปให้บริการซ่อมแซมเครื่องจักรภายใน 3
    ชั่งโมงสำหรับลูกค้าในเขตกรุงเทพฯ และภายใน 24 ชั่งโมงสำหรับลูกค้านอกเขตกรุงเทพฯ

    1.  การบริการหลังการขาย

เมื่อลูกค้าพบปัญหาและแจ้งเข้ามายังบริษัท บริษัทจะมีพนักงานตรวจเช็คการทำงานของเครื่องจักร
เนื่องจากลูกค้าซื้อเครื่องจักรเก่ามีจำนวนมาก
บริษัทจึงจัดให้มีหน่วยงานบริการโดยมีรถออกให้บริการจำนวน 8 คัน แต่ละคันจะมีพนักงาน 2 คน
ซึ่งลูกค้าในเขตกรุงเทพจะได้รับบริการภายใน 3 ชั่วโมงหลังการแจ้ง
ส่วนลูกค้าในต่างจังหวัดจะได้รับการบริการภายใน 24 ชั่วโมงหลังการแจ้งเช่นกัน

2.  นโยบายด้านราคา

  สำหรับลูกค้าทั้งภาคเอกชนและราชการ บริษัทมีนโยบายด้านราคาดังนี้

-   ตั้งราคาโดยใช้หลักการราคาบวกจากต้นทุน(Cost plus pricing)

-   เปรียบเทียบราคาของบริษัทกับราคาตลาดในประเทศและคู่แข่งประกอบการพิจารณา

-   ลดต้นทุนโดยการขอราคาพิเศษจากผู้ขาย

    1.  ลักษณะของลูกค้า

กลุ่มลูกค้าเป้าหมายของบริษัทได้แก่ลูกค้าภาคเอกชน
ซึ่งทำธุรกิจประเภทขนส่งและ/หรือรับเหมาก่อสร้างทั่วไป
ผลิตภัณฑ์จะเป็นรถเครนใช้แล้วปรับสภาพใหม่ของ Tadano, Kato, P&H, และ Sumitomo
อีกทั้งรถแทรกเตอร์ใช้แล้วปรับสภาพใหม่ของ Komatsu, Caterpillar, Kobeco, และ
Hitachi

2.  การจำหน่ายและช่องทางการจำหน่าย

บริษัทจำหน่ายสินค้าให้ลูกค้าโดยตรง โดยจะเข้าไปเสนอและแนะนำสินค้าที่เหมาะสมกับลูกค้า
เพื่อให้เลือกใช้เครื่องได้อย่างมีประสิทธิภาพและประหยัดค่าใช้จ่ายในแต่ละโครงการ ในปี 2549
บริษัทยังได้ใช้ช่องทางการจำหน่ายโดยการส่งสินค้าเข้าร่วมการประมูล
เป็นสินค้าจำพวกเครื่องจักรกลที่ใช้ในงานก่อสร้างและ/หรือขนส่งที่เน้นคุณภาพ
เนื่องจากสินค้าที่เข้าร่วมประมูลเป็นสินค้าใช้แล้วแปรสภาพที่ผ่านการใช้งานมาน้อย
ทำให้มีผู้ซื้อหรือผู้สู้ราคาทั้งในและต่างประเทศจำนวนมาก
จึงส่งผลให้ราคาที่ขายได้ใกล้เคียงหรือสูงกว่าราคาตลาด

3.  ภาวะการแข่งขัน

ในอุตสาหกรรมเครื่องจักรกลหนักที่ใช้ในการก่อสร้างจัดอยู่ในระดับปาน-กลาง
เนื่องจากผู้ประกอบการที่มีศักยภาพมีจำนวนจำกัด
ซึ่งส่วนใหญ่เป็นธุรกิจขนาดใหญ่ทั้งด้านเงินลงทุนและด้านกิจการ
การแข่งขันส่วนใหญ่จึงมุ่งเน้นเรื่องการบริการ การสร้างภาพพจน์ให้กับตัวสินค้า ตราของสินค้า
และชื่อเสียงของผู้จำหน่าย
อีกทั้งการบริการหลังการขายเป็นสิ่งที่ลูกค้าให้ความสำคัญมากเป็นอันดับหนึ่ง
ดังนั้นการแข่งขันด้านราคาจึงไม่รุนแรงนัก

4.  ส่วนแบ่งการตลาดและคู่แข่งที่สำคัญ

เครื่องจักรกลใช้แล้วปรับสภาพไม่มีผู้ประกอบการจำนวนมาก บริษัทมีส่วนแบ่งการตลาดอยู่ที่ประมาณ
20% คู่แข่งที่สำคัญคือ บริษัท เจ เอส เอส อาร์ จำกัด ซึ่งมีส่วนแบ่งตลาดประมาณ 50%
และบริษัทอื่นๆ อีก 30%

1.  การจัดหาผลิตภัณฑ์หรือบริการ

    1.  Supply :เครื่องจักรใช้แล้วประมาณร้อยละ 96 นำเข้ามาจากประเทศญี่ปุ่น
        ซึ่งมีจำนวนมากและมีผู้จำหน่ายจำนวนมาก จึงไม่มีปัญหาด้านการจัดหา

บริษัทฯ มีโรงงานประกอบและปรับสภาพ ตั้งอยู่เลขที่ 3 / 4 หมู่ที่ 9 ถนนบางนา-ตราด
แขวงบางโฉลง เขตบางพลี จังหวัดสมุทรปราการ บนเนื้อที่ 10 ไร่ มีพื้นที่ใช้สอยรวม 16,000
ตารางเมตร กำลังการผลิตรวม 500 คันต่อปี
เป็นโรงซ่อมเครื่องจักรหนักและโรงประกอบเครนติดหลังรถบรรทุก
โดยมีนโยบายการผลิตขึ้นกับประมาณการขายของฝ่ายการตลาด

2.  ผลกระทบต่อสิ่งแวดล้อม

เนื่องจากเป็นโรงงานอุตสาหกรรมที่เน้นด้านการซ่อม การประกอบ
และติดตั้งเครื่องจักรกลจึงไม่มีผลกระทบต่อสิ่งแวดล้อม
อย่างไรก็ตามบริษัทยังได้ปฏิบัติตามกฎระเบียบของกรมโรงงาน
กระทรวงอุตสาหกรรมในเรื่องดังกล่าวอย่างเคร่งครัด

2.  งานที่ยังไม่ส่งมอบ

  ไม่มี

1.  บริษัท บิ๊กเครน แอนด์ อิควิปเม้นต์ เร้นทัลส์ จำกัด (บริษัท ที.ซี.เจ เอเชีย จำกัด(มหาชน)
    ถือหุ้นร้อยละ 99.99)

    1.  ลักษณะผลิตภัณฑ์หรือบริการ

ดำเนินธุรกิจให้บริการเช่าเครื่องจักรกลหนักประเภทรถเครนตีนตะขาบ(Crawler crane)
รถเครนล้อยาง(Truck crane) รถขุด(Excavator) รถบดถนน(Road roller)
และรถบรรทุกติดเครน(Truck mounted crane) เพื่อใช้ในธุรกิจการขนส่งและ/หรือการก่อสร้าง

  รายได้จากการให้เช่าเป็นสัดส่วนร้อยละ 27.73 ของรายได้รวม

2.  การตลาดและภาวะการแข่งขัน

  นโยบายและลักษณะการตลาดของผลิตภัณฑ์หรือบริการ

1.  ด้านการให้เช่าเครื่องจักร

-   คุณภาพของรถเครนต้องอยู่ในสภาพที่สมบูรณ์ ผ่านการตรวจสอบและทดสอบระบบไฮดรอลิค
    ระบบขับเคลื่อนให้สามารถทำงานได้เต็มประสิทธิภาพ(Load chart)

-   เนื่องจากรถเครนเป็นเครื่องจักรที่ใช้ในการยกสินค้าหนัก เช่น คาน สะพาน เป็นต้น
    ดังนั้นคุณภาพและความชำนาญของพนักงานขับและควบคุมรถเครนจึงมีความสำคัญมากต้องมีการอบรมฝึกฝนให้เกิดความ-ชำนาญ
    บริษัทมีพนักงานที่มีความชำนาญ
    พร้อมที่จะให้บริการแก่ลูกค้าได้อย่างตรงตามความประสงค์ในการใช้งาน

-   ความรวดเร็วในการบริการและความตรงต่อเวลา
    เนื่องจากกฎจราจรในกรุงเทพมหานครจำกัดเวลารถยนต์ 6 – 10 ล้อ ห้ามวิ่งในช่วงเวลา
    6.00 – 10.00 น. และช่วงเวลา 15.00 – 21.00 น.
    ในขณะที่ลูกค้าส่วนใหญ่จะใช้บริการรถเครนให้เช่าในช่วงเวลา 8.00 – 17.00 น.
    ดังนั้นการบริการนำส่งรถเครนที่รวดเร็วและตรงเวลาจะช่วยให้การนำรถเครนไปใช้งานของลูกค้าได้ตรงตามแผนงานที่กำหนดไว้

-   ความหลากหลายของสินค้า บริษัทฯ
    มีรถเครนหลายชนิดที่มีความ-เหมาะสมกับงานของลูกค้าและพร้อมที่จะให้บริการ

-   การให้ความรู้ด้านเทคนิค
    บริษัทมีทีมงานด้านเทคนิคที่พร้อมจะแนะนำเครื่องจักรที่มีความเหมาะสมกับงานให้แก่ลูกค้า
    เพื่อช่วยให้งานของลูกค้าเกิดประสิทธิภาพสูงสุด

-   ความสัมพันธ์กับลูกค้า
    เนื่องจากบริษัทดำเนินธุรกิจด้านการให้เช่ารถ-เครนมานานจึงมีกลุ่มลูกค้าหลากหลาย
    มีสายสัมพันธ์ที่ดีกับลูกค้ามาโดยตลอด บริษัทเน้นการบริการที่เพิ่มคุณค่า(Value added)
    ให้กับลูกค้า บริษัทมีความรับผิดชอบ เครื่องจักรของบริษัทมีคุณภาพ
    การบริการรวดเร็วและมีคุณภาพ บุคลากรมีความรู้ความสามารถ
    พร้อมสนับสนุนงานของลูกค้าให้ดำเนินการได้อย่างต่อเนื่องไม่หยุดชะงัก ซึ่งสิ่งต่างๆ
    เหล่านี้สามารถรักษาฐานลูกค้าและเพิ่มความสัมพันธ์ที่ดีกับลูกค้า
    อีกทั้งช่วยให้บริษัทขยายฐานลูกค้าได้กว้างขวางยิ่งขึ้น

    1.  นโยบายด้านราคา

บริษัท บิ๊กเครนฯ
ตั้งราคาค่าเช่าตามราคาตลาดทั่วไปและเพิ่มมูลค่าให้กับลูกค้าในด้านคุณภาพของเครื่องจักรและเน้นการบริการที่ดีกว่า

2.  ลักษณะของลูกค้า

ลูกค้าเป้าหมายของบริษัทส่วนใหญ่เป็นภาคเอกชน ดำเนินธุรกิจขนส่งและ/หรือการรับเหมาก่อสร้าง

3.  การจำหน่ายและช่องทางการจำหน่าย

บริษัท บิ๊กเครนฯ มีทีมการตลาดเข้าไปใช้วิธีการขายตรง
โดยเข้าไปเสนอและแนะนำสินค้าให้กับลูกค้าตามความเหมาะสมกับงานของลูกค้า
เพื่อให้ลูกค้าเลือกสินค้าได้อย่างถูกต้องมีประสิทธิภาพเต็มที่ อีกทั้งช่วยประหยัดค่าใช้จ่ายอีกด้วย

4.  ภาวะการแข่งขัน

ในอุตสาหกรรมเครื่องจักรกลหนักที่ใช้ในการก่อสร้างจัดอยู่ในระดับปาน-กลาง
เนื่องจากผู้ประกอบการที่มีศักยภาพมีจำนวนจำกัด
ซึ่งส่วนใหญ่เป็นธุรกิจขนาดใหญ่ทั้งด้านเงินลงทุนและด้านกิจการ
การแข่งขันส่วนใหญ่จึงมุ่งเน้นเรื่องการบริการ การสร้างภาพพจน์ให้กับตัวสินค้า ตราของสินค้า
และชื่อเสียงของผู้ให้บริหาร
อีกทั้งการบริการหลังการขายเป็นสิ่งที่ลูกค้าให้ความสำคัญมากเป็นอันดับหนึ่ง
ดังนั้นการแข่งขันด้านราคาจึงไม่รุนแรงนัก

5.  ส่วนแบ่งการตลาดและคู่แข่งที่สำคัญ

  - บริษัท บิ๊กเครนแอนด์อิควิปเม้นต์ เร้นทัลส์ จำกัด 35%

  - บริษัท เดอะ เครน จำกัด 15%

  - บริษัท อินเตอร์เอก จำกัด 15%

  - บริษัท ยูแอนด์ ที จำกัด 10%

  - อื่นๆ 25%

1.  การจัดหาผลิตภัณฑ์หรือบริการ

    1.  เครื่องจักรกลหนักและรถเครน

บริษัทฯจัดหาเครื่องจักรกลหนักจากตัวแทนผู้ค้าเครื่องจักรจากญี่ปุ่น
ซึ่งรวบรวมเครื่องจักรกลเก่าแต่มีสภาพดีส่งออกมายังประเทศไทย

2.  ผลกระทบต่อสิ่งแวดล้อม

เนื่องจากบริษัท บิ๊กเครนฯ
ดำเนินธุรกิจให้บริการเช่ารถเครนและเครื่องจักรกลหนักที่ใช้ในอุตสาหกรรมก่อสร้างและ/หรือขนส่งจึงไม่มีผลกระทบต่อสิ่งแวดล้อม
อย่างไรก็ตามบริษัทได้ดูแลสภาพเครื่องจักรและรถเครนที่เตรียมไว้ให้ลูกค้าเช่าเป็นอย่างดี
เพื่อไม่ให้มีผลกระทบทั้งทางตรงและทางอ้อมใดๆ กับสภาพแวดล้อมจากการทำงาน

2.  งานที่ยังไม่ส่งมอบ

  ไม่มี

1.  บริษัท โตโย มิลเลนเนียม จำกัด (บริษัท ที.ซี.เจ เอเชีย จำกัด(มหาชน) ถือหุ้นร้อยละ
    51)

    1.  ลักษณะผลิตภัณฑ์หรือบริการ

  ธุรกิจหลักคือ ผลิตและจำหน่ายผลิตภัณฑ์ท่อสแตนเลส (ท่อเหล็กกล้าไร้สนิม)
  โดยจำหน่ายให้กับลูกค้าทั้งในและต่างประเทศภายใต้เครื่องหมายการค้าของบริษัท
  อีกทั้งรับจ้างผลิตตามคำสั่งซื้อของลูกค้า ผลิตภัณฑ์ของบริษัทโตโยฯ
  สามารถผลิตได้ตามมาตรฐานต่างๆ เช่น ASTM (American Society for Testing and
  Materials Standard), JIS (Japan Institute for Standardization), DIN
  (Deuttsches Institute for Normung) โดยแบ่งออกเป็น 3 ประเภทหลัก คือ

-   ท่ออุตสาหกรรมอาหาร (Sanitary tube) หรือท่อ ASTM A-270
    เป็นท่อเหล็กไร้สนิมคุณภาพสูง มีความทนทานต่อการกัดกร่อนสูง
    ไม่ทำปฏิกิริยากับกรดหรือเกลือที่มีอยู่ในอาหาร พื้นผิวเรียบ ทำความสะอาดได้ง่าย
    ผิวท่อด้านในเรียบลื่นเพื่อป้องกันการเกาะตัวของเศษอาหารที่จะท่อให้เกิดการรวมตัวของแบคทีเรีย

-   ท่ออุตสาหกรรมเฟอร์นิเจอร์ (Ornamental tube) หรือท่อ ASTM A-554
    เป็นท่อเหล็กไร้สนิมที่มีความแข็งแกร่งทนทาน สวยงาม
    โดยผิวด้านนอกจะขัดเงาให้ความรู้สึกโดดเด่น หรูหรา และสวยงานเมื่อนำไปใช้
    ท่อประเภทนี้ได้รับความนิยมมากขึ้นเรื่องๆ ทั้งการตกแต่งภายในและภายนอกอาคาร

-   ท่อแลกเปลี่ยนความร้อน (Heat exchanger tube) หรือท่อ ASTM A-249 เป็นท่อ
    สแตนเลสที่มีผนังด้านในเรียบด้วยกระบวนการ Bend removal
    รอยต่อของท่อประเภทนี้มีความแข็งแรงเทียบเท่ากับส่วนอื่นๆ ของผนังท่อ
    ภายในท่อมีความเรียบสามารถทำความสะอาดได้ง่าย
    ส่วนใหญ่ใช้สำหรับอุตสาหกรรมเครื่องเปลี่ยนก๊าซเป็นของเหลว อุตสาหกรรมผลิตน้ำตาล
    และอุตสาหกรรมผลิตน้ำแข็ง

    1.  การตลาดและภาวะการแข่งขัน

  นโยบายและลักษณะการตลาดของผลิตภัณฑ์หรือบริการ

1.  การจำหน่ายเหล็กไร้สนิม

โตโยฯ จำหน่ายสินค้าประเภทท่อเหล็กกล้าไร้สนิมให้แก่โรงงานผู้ใช้โดยตรง
นอกจากนี้ยังจำหน่ายให้แก่ผู้รับเหมา ผู้ประกอบ และผู้ค้าส่ง ด้วย

2.  การบริการหลังการขาย

โตโยฯ มีการติดตามไปยังลูกค้าหลังส่งมอบเพื่อรับทราบสภาพสินค้าที่ส่งมอบไป
และยังติดตามผลการใช้งานท่อเหล็กกล้าไร้สนิมหลังจากที่ลูกค้าประกอบท่อเข้ากับระบบในโรงงานของลูกค้าแล้ว

3.  นโยบายด้านราคา

ตั้งราคาสินค้าโดยใช้ต้นทุนเป็นหลักและบวกเพิ่ม margin จากราคาทุน
เนื่องจากสแตนเลสเป็นวัตถุดิบหลักที่ต้องนำเข้าจากต่างประเทศ
อีกทั้งราคาของสแตนเลสอิงกับราคาตลาดโลก
ซึ่งมีความผันผวนขึ้นอยู่กับอุปสงค์และอุปทานของผู้ผลิตและผู้ใช้ทั่วโลก

4.  ลักษณะของลูกค้า

กลุ่มลูกค้าของ โตโยฯ ประกอบไปด้วยกลุ่มโรงงานอุตสาหกรรมอาหารและเครื่องดื่ม
อุตสาหกรรมยา อุตสาหกรรมเฟอร์นิเจอร์ อุตสาหกรรมเครื่องครัว อุตสาหกรรมเคมีและปิโตร-เคมี
อุตสาหกรรมแปรรูปเกษตรกรรม อุตสาหกรรมน้ำแข็ง รวมถึงผู้รับเหมาก่อสร้างและตกแต่ง

5.  การจำหน่ายและช่องทางการจำหน่าย

  โตโยฯ จำหน่ายสินค้าให้ลูกค้าทั้งในประเทศและต่างประเทศ โดยแบ่งเป็น

1.  ตลาดภายในประเทศ ในปีที่ผ่านมาสัดส่วนการจำหน่ายของบริษัทอยู่ภายในประเทศร้อยละ
    77.13 ของยอดขายทั้งหมด โดยมี 3 ช่องทางจำหน่ายหลัก คือ

-   จำหน่ายผ่านผู้ค้าส่ง (Stockist)
    การจำหน่ายเป็นไปตามเงื่อนไขและระยะเวลาการชำระเงินตามที่กำหนด
    โดยมีการควบคุมและทบทวนการให้เครดิตอย่างสม่ำเสมอ
    การจำหน่ายลักษณะนี้จะมีคำสั่งซื้อล่วงหน้า
    บริษัทสามารถบริหารการผลิตและควบคุมสินค้าคงเหลือได้อย่างมีประสิทธิภาพ

-   จำหน่ายโดยตรงให้กับลูกค้าตามกลุ่มอุตสาหกรรมต่างๆ
    ซึ่งเป็นกลุ่มที่ต้องการสินค้าคุณภาพสูงและการส่งมอบที่ตรงตามกำหนดเวลา
    โดยบริษัทจะมีทีมขายที่คอยให้คำแนะนำที่มีประโยชน์แก่ลูกค้าโดยตรง

-   จำหน่ายให้กับผู้รับเหมา (Fabricator and Contractor)
    เป็นกลุ่มลูกค้าที่ซื้อสินค้าเพื่อไปประกอบและส่งมอบให้กับเจ้าของงาน
    มักจะซื้อสินค้าโดยตรงจากโรงงาน

2. ตลาดต่างประเทศ ในปีที่ผ่านมามีสัดส่วนการส่งออกของบริษัทอยู่ที่ร้อยละ 22.87
ของยอดขายทั้งหมดโตโยฯ จะขายสินค้าผ่านตัวแทนจำหน่ายในต่างประเทศเป็นหลัก
โดยแบ่งกลุ่มลูกค้า ดังนี้

-   กลุ่มประเทศอาเซียน ได้แก่ ลาว กัมพูชา เวียดนาม พม่า อินโดนิเซีย ฟิลิปปินส์

-   กลุ่มประเทศเอเชียกลางและตะวันออกกลาง

-   กลุ่มประเทศสหภาพยุโรปและสหรัฐอเมริกา

    1.  ภาวะการแข่งขัน ส่วนแบ่งการตลาดและคู่แข่งที่สำคัญ

ในปัจจุบันความต้องการใช้เหล็กไร้สนิมเพิ่มขึ้นอย่างต่อเนื่องและมีบทบาทในทุกกลุ่มอุตสาหกรรม เช่น
อุตสาหกรรมการก่อสร้าง อุตสาหกรรมผลิตอาหาร และอุตสาหกรรมเคมีและปิโตรเคมี เป็นต้น

เนื่องจากในปัจจุบันท่ออุตสาหกรรมอาหารในประเทศไทยมีผู้ผลิตในประเทศน้อยราย ซึ่งโตโยฯ
เป็นหนึ่งในผู้ผลิตที่สามารถผลิตท่อที่ใช้ในอุตสาหกรรมนี้ได้
ด้วยกระบวนการผลิตที่มีคุณภาพสามารถตอบสนองความต้องการของลูกค้าได้ดี
อีกทั้งบริษัทได้รับการรับรองคุณภาพสำหรับท่ออุตสาหกรรมอาหารจาก 3-A Sanitary Standard
Inc, จากประเทศสหรัฐอเมริกา และได้รับการรับรองมาตรฐานระบบการบริหารคุณภาพ ISO
9001 version 2000 ทั้งระบบจาก BVQI
ทำให้แน่ใจได้ว่าบริษัทมีศักยภาพที่จะแข่งขันกับผู้ผลิตรายอื่นได้เป็นอย่างดี

ส่วนท่อเฟอร์นิเจอร์ ในปัจจุบันในประเทศมีผู้ผลิตประมาณ 6 ราย
ซึ่งส่วนใหญ่แข่งขันกันในด้านนโยบายราคา แต่บริษัทโตโยฯ ไม่มีนโยบายแข่งขันด้านราคา
แต่ละเน้นเรื่องคุณภาพสินค้ามากกว่า

1.  การจัดหาผลิตภัณฑ์หรือบริการ

    1.  การผลิต

โตโยฯ ใช้วัตถุดิบที่ทั้งนำเข้าจากต่างประเทศและซื้อจากโรงงานรีดเย็นในประเทศ
เพื่อมาผลิตเป็นท่อสแตนเลส โดยมีโรงงานตั้งอยู่ที่เลขที่ 89 หมู่ที่ 9 ถนนมิตรภาพ ตำบลกลางดง
อำเภอปากช่อง จังหวัดนครราชสีมา บนเนื้อที่ 14 ไร่ กำลังการผลิตรวม 4,200 ตันต่อปี
นโยบายการผลิตขึ้นกับปริมาณยอดขายของฝ่ายการตลาด

2.  ผลกระทบต่อสิ่งแวดล้อม

เนื่องจากการผลิตท่อสแตนเลสเป็นการนำเอาวัตถุดิบเหล็กแผ่นไร้สนิมชนิดม้วนมาตัดและขึ้นรูปเป็นท่อแล้วเชื่อมด้วยความร้อนด้วยเทคนิคต่างๆ
จึงไม่ก่อให้เกิดมลภาวะใดๆ ต่อสิ่งแวดล้อม

2.  งานที่ยังไม่ส่งมอบ

  ไม่มี

1.  บริษัท ยูนิค เซลส์ (ประเทศไทย) จำกัด (บริษัท ที.ซี.เจ เอเซีย จำกัด(มหาชน)
    ถือหุ้นร้อยละ 60)

    1.  ลักษณะผลิตภัณฑ์หรือบริการ

  ธุรกิจหลักคือ การนำเข้าและจำหน่ายเครนสลิงติดหลังรถบรรทุกขนาด 3 – 5
  ตันที่ใช้ในการขนส่ง ยี่ห้อ “UNIC” จากประเทศญี่ปุ่น
  เป็นผลิตภัณฑ์ที่นิยมติดหลังรถบรรทุกเนื่องจากสามารถขนย้ายสินค้าบนรถได้เร็ว
  ประหยัดเวลาและค่าใช้จ่าย

2.  การตลาดและภาวะการแข่งขัน

  นโยบายและลักษณะการตลาดของผลิตภัณฑ์หรือบริการ

1.  การจำหน่ายเครนติดรถบรรทุกสภาพใหม่

-   ราคาสินค้าใกล้เคียงราคาตลาด

-   จัดบริการหลังการขายมีการรับประกันสินค้าเป็นระยะเวลา 1 เดือน

-   กรณีสินค้ามีปัญหา หลังจากได้รับแจ้งจากลูกค้า
    บริษัทจะส่งพนักงานไปให้บริการซ่อมแซมเครื่องจักรภายใน 3
    ชั่วโมงสำหรับลูกค้าในเขตกรุงเทพฯ และภายใน 24 ชั่วโมงสำหรับลูกค้านอกเขตกรุงเทพฯ

    1.  การบริการหลังการขาย

บริษัท ยูนิคฯ มีนโยบายที่เด่นชัดในการให้ความสำคัญกับการบริการหลังการขาย
โดยมีทีมงานไปตรวจเช็คเครนให้ลูกค้าเมื่อใช้ครบ 100 ชั่วโมง

2.  นโยบายด้านราคา

  สำหรับลูกค้าทั้งภาคเอกชนและราชการ บริษัทมีนโยบายด้านราคาดังนี้

-   ตั้งราคาโดยใช้หลักการราคาบวกจากต้นทุน(Cost plus pricing)

-   เปรียบเทียบราคาของบริษัทกับราคาตลาดในประเทศและคู่แข่งประกอบการพิจารณา

    1.  ลักษณะของลูกค้า

กลุ่มลูกค้าเป้าหมายของบริษัทส่วนใหญ่เป็นลูกค้าภาคเอกชนซึ่งเป็นบริษัททำแผ่นพื้น บริษัทขนส่ง
และบริษัทที่ใช้รถบรรทุกเป็นหลักในการขนส่ง ลูกค้าซื้อเครนติดหลังรถบรรทุกเพื่อช่วยในการขนส่ง
โดยเฉพาะอย่างยิ่งบริษัทที่ผลิตและส่งอุปกรณ์คอนกรีตสำเร็จรูป เช่น เสาเข็ม พื้นแผ่น และเสาสปัน
นอกจากนั้นเป็นลูกค้าที่ใช้รถบรรทุกเป็นหลักในการขนส่งสินค้าให้กับลูกค้าปลายทางและบริษัทให้เช่ารถบรรทุกพร้อมเครน

2.  การจำหน่ายและช่องทางการจำหน่าย

บริษัทจำหน่ายสินค้าให้ลูกค้าโดยตรง โดยจะเข้าไปเสนอและแนะนำสินค้าที่เหมาะสมกับลูกค้า
เพื่อให้เลือกใช้เครื่องได้อย่างมีประสิทธิภาพและประหยัด

3.  ภาวะการแข่งขัน

ในอุตสาหกรรมเครื่องจักรกลหนักที่ใช้ในการก่อสร้างจัดอยู่ในระดับปานกลาง
เนื่องจากผู้ประกอบการที่มีศักยภาพมีจำนวนจำกัด
ซึ่งส่วนใหญ่เป็นธุรกิจขนาดใหญ่ทั้งด้านเงินลงทุนและด้านกิจการ
การแข่งขันส่วนใหญ่จึงมุ่งเน้นเรื่องการบริการ การสร้างภาพพจน์ให้กับตัวสินค้า ตราของสินค้า
และชื่อเสียงของผู้จำหน่าย
อีกทั้งการบริการหลังการขายเป็นสิ่งที่ลูกค้าให้ความสำคัญมากเป็นอันดับหนึ่ง
ดังนั้นการแข่งขันด้านราคาจึงไม่รุนแรงนัก

4.  ส่วนแบ่งการตลาดและคู่แข่งที่สำคัญ

ยูนิคมีส่วนแบ่งการตลาดประมาณร้อยละ 50 ของตลาดเครนติดรถบรรทุกชนิดแขนตรง

1.  การจัดหาผลิตภัณฑ์หรือบริการ

    1.  การนำเข้า

บริษัทนำเข้าเครนติดรถบรรทุกยี่ห้อ “UNIC” จากประเทศญี่ปุ่นเพื่อมาขายให้กับลูกค้าในประเทศ

2.  ผลกระทบต่อสิ่งแวดล้อม

เครนที่บริษัท ยูนิคฯ
นำเข้าได้รับการตรวจสอบคุณภาพและคัดเลือกอย่างดีจึงไม่ผลกระทบต่อสิ่งแวดล้อมในประเทศ

2.  งานที่ยังไม่ส่งมอบ

  ไม่มี